Toshkent shahrining Shayxontohur tumanidagi ko‘chalardan biri 10 oktyabrgacha yopildi. Bu haqda poytaxt hokimligi matbuot xizmati xabar bermoqda. Qayd etilishicha, Shayxontohur tumani Qoratosh ko‘chasidagi magistral issiqlik tarmoqlari quvurida ta’mirlash ishlari olib borilmoqda. Xabarda aytilishicha, shu munosabat bilan mazkur ko‘chaning O‘zbekiston banklari assotsiatsiyasi yaqinidagi yo‘l joriy yilning 10 oktyabriga qadar qisman yopildi. Noqulaylik uchun uzr so‘raymiz, deyiladi Toshkent hokimligi xabarida.